Bratislava, 10.01.2024

Všetkým záujemcom

# Vysvetlenie súťažných podkladov č. 1

Vo verejnom obstarávaní na predmet zákazky „**Výroba a dodanie informačných tabúľ PAAS (vrátane úchytov) pre parkovaciu politiku**“, vyhlásenom vo Vestníku verejného obstarávania pod značkou 39679 - MST Vestník č. 256/2023 - 22.12.2023, boli doručené nasledovné otázky:

**Otázka č. 1:**

Je potrebné, za účelom získania 3 % hodnotiacich bodov s pridelenou relatívnou váhou, použiť pri výrobe PAAS tabúľ taký vstupný materiál, ktorý bol vyrobený z recyklátu (a teda v prípade kompozitných hliníkových tabúľ ide konkrétne o recyklovaný hliník a jadro takéhoto kompozitného materiálu), alebo je len potrebné deklarovať, že v daných vstupných materiáloch existuje predpoklad jednotlivé vrstvy/prvky recyklovať?

**Odpoveď č. 1:**

Áno za účelom získania bodov je potrebné pri výrobe použiť PAAS tabúľ taký vstupný materiál, ktorý bol vyrobený z recyklátu.

**Otázka č. 2:**

Akou formou funguje prideľovanie 3 % hodnotiacich bodov, je ukazovacím merítkom výsledná obstarávacia cena vstupného materiálu, jeho objemové množstvo, alebo jeho výsledná hmotnostná charakteristika (získaná na základe fyzikálnych výpočtov)?

**Odpoveď č. 2:**

Úspešný uchádzač bude v rámci realizácie zákazky preukazovať percento použitia recyklovaných materiálov uvedené v kritériu prostredníctvom objemového množstva.

**Otázka č. 3:**

Ktoré všetky vstupné materiály sa majú zahŕňať do výsledného výpočtu 3 % hodnotiacich bodov, ide iba len o materiál, z ktorého sa skladá tabuľový materiál (a teda hliníkový kompozitný materiál), alebo ide o všetky materiály, ktoré sú používané pri celkovom výrobnom a transportnom postupe (a teda uchytávací komponent PAAS tabule, nekonečný pás so zámkami, nity, farba použitá pri digitálnej tlači, modrá stretch fólia, samolepky a laminácia)?

**Odpoveď č. 3:**

Do výsledného výpočtu je potrebné zahrnúť iba materiál, z ktorého sa skladá tabuľový materiál.

S pozdravom

Mgr. Marian Szakáll, v. r. vedúci referátu č. 2

oddelenie verejného obstarávania